תחרות העל טאטא סטיל 2020

תחרות העל טאטא סטיל 2020
תחרות העל טאטא סטיל 2020 בשחמט, שהתקיימה בפעם ה-82, נערכה ב , שבהולנד, בין התאריכים 10 בינואר לבין ה-26 בינואר 2020. בתחרות השתתפו 14 רבי-אמנים, רובם מהצמרת העולמית, והיא התקיימה בשיטת ליגה, שבמהלכה נערכו 13 סיבובים. התחרות הייתה בקטגוריה 21 (מד כושר ממוצע 2753). התחרות הסתיימה בניצחונו של סגן אלוף העולם, פביאנו קרואנה, שצבר 10 נקודות מ-13 אפשריות, בהקדימו בשתי נקודות את אלוף העולם, מגנוס קרלסן, שסיים במקום השני. 

בסיבוב הרביעי שבר קרלסן שיא - 111 משחקים רצופים מול הצמרת העולמית בשחמט ללא הפסד. השיא הקודם, מול יריבים חלשים בהרבה, היה של הרוסי סרגיי טיביאקוב , 110 משחקים. בסיום התחרות נשבר שיא של משחקים ברצף ללא הפסד והגיע ל-120. בנוסף, במהלך חודש ינואר 2020 הגיע קרלסן לעשר שנים רצופות בהן הוא ממוקם במקום הראשון במד הכושר של פיד"ה.

בסיבוב התשיעי נערך משחק שעורר ציפיות גדולות, בין הכוכב העולה אלירזה פירוג'ה בן ה–16, שניצח את כל משחקיו בלבן בשמונת הסיבובים הראשונים (בלבן) מול אלוף העולם קרלסן (בשחור). קרלסן ניצח במשחק מופת את יריבו הצעיר.

==משחקי התחרות==
===סיבוב ראשון===
הסיבוב הראשון של האירוע שנערך ב-11 בינואר. אלירזה פירוג'ה בן ה-16 היה הראשון שניצח אחרי ששיחק בלבן עם ולדיסלב קובלב מבלארוס. בעמדה ידועה מאוד של וריאנט זייצב לפתיחה ספרדית, קובלב בחר במסע 16 ... ג4 המפוקפק (במקום במסע הפופולרי והתקני 16 ... פד7). נראה שזה לא היה תוצאה של הכנה ביתית, אלא מסע מוטעה מאחר שהשחור נקלע לבעיה מיידית ואיבד שני חיילים ללא שום פיצוי. פירוג'ה הגיב בהפיכת ההזדמנות הברורה לניצחון.

המוביל אחר אחרי הסיבוב הראשון היה בלתי צפוי. יורדן ון פורייסט היה המשתתף בעל הדירוג הנמוך ביותר באירוע, אבל המשחק שלו מול מי שהגיע לחצי גמר אליפות העולם יו ינגי מסין הפך במהרה לסיום צריחים בו נאלץ השחור להגן במדויק על החיילים החלשים שלו. המשחק הפך במהירות למסובך ובהחלט נדרש לניתוח מעמיק בהרבה כדי להבין מה באמת קורה. אך דבר אחד ברור - אחרי כמה אי דיוקים הדדיים, יו החמיץ הזדמנות לשוויון (44 ...צה8 45. צ:א7 מז6! 46 צא6+ מז7 או אפילו 44 פשוט ... ה3) עם התמרון 44 ... מז4? 45. ב6 מו3 וזו הייתה נקודת האל חזור עבור שחור.

חמשת המשחקים האחרים הסתיימו בתיקו אך לא ללא קרב. המשחק ללא אירועים מיוחדים שוחק באופן מפתיע על ידי אלוף העולם הקלאסי, השחמט המהיר והבליץ מגנוס קרלסן. מול אניש גירי המקומי, הוא בחר בהסתעפות נדירה ביותר בפתיחה האנגלית (4. מה-ב3) אך גישה זו לא השתלמה - מגנוס לא קיבל ולו יתרון קל; למעשה קרלסן עצמו היה זה שהיה צריך לדייק כדי להגיע לתיקו במהלך ה-25.

אנאנד - ארטמייב וקרב כוכבי העל האמריקאיים קרואנה - סו שהסתיים בתיקו די מהר. לווסלי סו, לכאורה, לא היו שום בעיות להשוות בהגנת גרונפלד בעוד ולדיסלב ארטמייב לא התקשה בהגנת קארו-קאן, שם שני הרצים שלו היו כה חזקים עד שאנאנד החליט להקריב טיב ולכפות תיקו בשלב מסוים.

הצעירים ג'פרי שיונג ודניל דובוב כיוונו לניצחון בפתיחה הסיציליאנית שלהם. כששני הצריחים הלבנים הגיעו לערוגה ה7 ממש במרכז הביצורים ההגנתיים של השחור, היה ברור שזה יהיה קשה עבור דובוב. בהיותו עם רגלי פחות (ולכמה מהלכים אפילו שני רגלים) רב האמן הרוסי חיפש אחר משחק נגדי והצליח. שיונג כנראה החמיץ כמה סיכויים, אך פרס "החמצת היום" מגיע לניקיטה ויטוגוב שהחליף את יאן נפומניאשצ'י שבועיים לפני האירוע.

ויטוגוב שב-2019 הצליח מאוד, היה קרוב מאוד להתחיל את 2020 עם עוד ניצחון, הפעם נגד בכיר השחמטאים הפולנים יאן-קשישטוף דודה. ויטוגוב גבר על יריבו בהגנה בסיציליאנית בהסתעפות ניידורף והיה יכול לנצח באופן ברור עם 30.ג4 - במקום זאת, הוא החליט להקריב [https://milog.co.il/%D7%98%D7%99%D7%91 טיב] ועדיין היה לו יתרון עצום שכן הרצים שלו שלטו לחלוטין מול הפרש השחור, אך לאור דוחק הזמן היתרון שלו נמוג (הסיכוי הטוב ביותר היה ככל הנראה תמרון של רה3-ג5-ה7), איבד את רגלי המפתח שלו ונאלץ לקבל תיקו. הצלה של יאן-קשישטוף דודה!
* Grandmaster Daniel King

===סיבוב שני===
הלבן שלט לחלוטין בסיבוב השני וניצח 4 משחקים מתוך 7. ישנם חמישה מובילים אחרי שני סיבובים כאשר הפייבוריטים הבולטים מגנוס קרלסן ופאביאנו קרואנה עדיין עם 50%.

לסנסציה האיראנית, אלירזה פירוג'ה, היה סיכוי טוב להפוך למוביל היחיד בתחרות מכיוון שהייתה לו עדיפות ברורה אחרי הפתיחה במשחקו נגד יאן-קשישטוף דודה. בגמביט המלכה הנרצה שדודה באופן מפתיע מעט ביצע החלפת מלכות מוקדמת פירוג'ה מצא חידוש יצירתי 9... פז4 והתגובה של דודה ככל הנראה לא הייתה מדויקת. שחור זכה ברגלי, אך נראה כי לבן היה רק קצת יותר גרוע לפני שדודה העמיד את מלכו מול כל הכלים הכבדים של השחור עם 23.מג4 ?! פירוג'ה ביסס את היתרון ויכול היה היה להשיג סיכויי ניצחון ברורים לו היה מסכל את הפעלת הפרש הלבן עם 26 ... ז5! פירוג'ה בחר לבצע מהלך טבעי עם הצריח ודודה הצליח להציל חצי נקודה יום השני ברציפות.

זוכה אחר בסיבוב הראשון, יורדן ון פורייסט, ספג את התבוסה הראשונה שלו במשחק נגד ג'פרי שיונג, אך שוב שיחק ללא פחד. במשחק טיפוסי בהגנה הסיציליאנית, הוא הלך לפריצת דרך והקרבה שאפתנית עם 13 ... ב5 !? ו 15 ... ד5! ון פורייסט העביר את הרץ שלו מסע אחד מאוחר מדי ל-ו6 ומצא את עצמו במצב גרוע יותר. היו לו עדיין סיכויים בעמדה חריפה ומסובכת אחר כך, אך הוא טעה עם 29 ... רו2+ ו-30 ... רח4. שיאנג זכה בכלי ובמשחק.

הכוכבים הרוסים ולדיסלב ארטמייב ודניאיל דובוב הדביקו גם הם את פירוג'ה. דובוב מחץ בקלות את ולדיסלב קובלב לאחר שזה החליט להקריב רגלי מרכזי בעמדה לא נעימה בתקווה למשחק נגדי פעיל בשלב הסיום. זו הייתה אשליה, ודובוב מימש את יתרונו בסגנון יפה. לקובלב היה ביש מזל להתחיל בשני משחקים שחורים, אבל נראה שהוא לא בכושר עם 0/2 וזה יכול להיות קטלני בתחרות מסוג זה. ארטמייב הביס את בן ארצו ניקיטה ויטיוגוב בסגנון עמדתי ברור. באיזשהו שלב, ארטמייב יכול היה ללכת על תחבולה עם 27.צד8 +! אבל בכל מקרה הוא שלט לחלוטין במרכז ובאגף המלכה.

אפילו שחקני השחמט הגדולים ביותר יכולים להפוך לקורבן של הזיה ביום רע, וזה היה המקרה של וישוואנתן אנאנד היום. אלוף העולם בעבר טעה כשקיבל את ההחלטה להקריב רץ עם 12 ... ר:ו2+. אנאנד צדק בכך שזכה מייד בחזרה בכלי, אך ככל הנראה החמיץ שהפרש ייכלא במחנה הלבן לאחר מכן. ניצחון קל לאלוף העולם בשחמט פישר אקראי וסלי סו, שלמעשה לא עשה כל כך הרבה כדי להשיג את הניצחון. ניתוח בעזרת מחשב הוכיח שהעמדה עדיין לא ברורה אם אנאנד היה משחק 22 ... פ:ז2! ואחרי 23. צ:ז2 צ:ז2 24. מ:ז2 מהה2+ 25. מז3 צו8 ההתקפה של שחור מספיקה לתיקו.

היו עוד שתי תוצאות תיקו בסיבוב השני. ליו ינגי לא היו שום שאיפות בלבן נגד מגנוס קרלסן והוא ניסה להחליף את כל הכלים בהקדם האפשרי. אניש גירי ופביאנו קרואנה שיחקו ככל הנראה את המשחק הטוב ביותר של הסיבוב ברמה מעולה - גירי הפעיל לחץ כבד על יריבו ואף זכה לרגלי בשלב הסיום, אך המתמודד בעבר על אליפות העולם הגן בצורה מבריקה ולא היה בסכנה ממשית.
* agadmator's Chess Channel
* Grandmaster Daniel King

===סיבוב שלישי===
אף שחקן עדיין לא השיג ניצחון בכלים השחורים לאחר תום שלושה הסיבובים הראשונים, אבל שלושת הניצחונות של הלבן בסיבוב ה-3 החווירו בהשוואה לניצחון של אלירזה פירוג'ה על ולדיסלב ארטמייב ולהיותו המוביל בתחרות. נראה כי התוצאה של משחק המפתח של הסיבוב הושפעה על ידי הכנה ביתית טובה יותר של פירוג'ה. ארטמייב בחר שוב בהגנת קארו-קאן ופירוז'ה הגיב באחת ההסתעפויות החריפות ביותר 3. ה5 רו5 4. ח4 ח5 5. ג4 השאיר את רגלי ב2 תלוי, אבל זה היה מסוכן לקחת אותו - ארטמייב לא העז והחל להקדיש זמן רב לכל מסע. עד למהלך ה-15 המשחק עקב אחר המשחק של אמיל סוטובסקי - מריה מוזיצ'וק, בו הלבן ניצח באופן משכנע בשנת 2018. ארטמייב סטה עם 15 ... מהד8 אך עמדתו כבר נראתה חשודה מאוד. לאחר פריצת הדרך ה6, שחור היה במצוקה קשה כשמלכו נחשף לחלוטין. פירוג'ה שמשחק תחת דגל FIDE, החמיץ כמה הזדמנויות לסיים את המשחק מהר יותר, אך התוצאה מעולם לא הייתה מוטלת בספק.

פירוג'ה מוביל באופן סנסציוני את התחרות, אך ככל הנראה ההופעה של יורדן ון פורייסט מפתיעה אפילו יותר. בסיבוב ה-3 ון פורייסט רשם את הניצחון השני שלו - הפעם נגד דניאיל דובוב. 3. ג3 הבלתי יומרני של ון פורייסט בפתיחה הסיציליאנית הצביע על כך שהוא לא שואף ליתרון פתיחה בסיציליאנית, אבל דובוב כנראה לא העריך נכון את הסכנה של התקדמות הרגלים בטורים ג' וד' - הוא החל להסתבך אחרי המסע ה-20, דועמדתו רק הלכה והדרדרה. רב האמן ההולנדי לא התרגש וניווט בקלות את דרכו לניצחון.

פביאנו קרואנה מפגין שחמט מעולה בשלב המוקדם של הטורניר ונמצא רק חצי נקודה אחרי המוביל. יו ינגי בחר בהגנת פטרוב החביבה עליו נגד השחמטאי השני במד הכושר העולמי, אך הפך לקורבן להבנתו המעולה של קרואנה בשחמט. התקדמות הרגלים משני האגפים (13. ב4 ו- 16. ז4) נראו ספקולטיביים במקצת, אך קרואנה הצליח לבטל בהדרגה את משחקו הנגדי של השחור ולקבל יתרון גדול במרחב. גם אחרי שקרואנה זכה ברגלי, התוצאה נראתה לא ברורה, אך הוא סיכל בביטחה את כל ניסיונותיו של השחור ועבר לסיום רגלים זכוי לחלוטין.

ארבעת המשחקים האחרים הסתיימו בתיקו. אלוף העולם מגנוס קרלסן עדיין לא נמצא בשיאו - הניסיון שלו להילחם על יתרון במשחק מול ג'פרי שיונג נראה ללא ביסוס ודי מהר הוא נאלץ לוותר על רגלי ולעבוד כדי להשיג תיקו. קרלסן לא עמד בסכנה ממשית להפסיד אבל הוא כנראה מאוכזב מאוד מאיך שהתחרות התחילה עבורו. למגנוס לא היו סיכויי ניצחון באף אחד מהמשחקים הראשונים והעובדה שהוא קרוב לשבור את השיא של סרגיי טיביאקוב במספר המשחקים ללא הפסד איננה פיצוי עבורו.

ווסלי סו שיחק מול ניקיטה ויטיוגוב בצורה מדויקת מאוד (בזוכרו כי הרוסי הדיח אותו מהגביע העולמי בספטמבר 2019) ותיקו נראה תוצאה הגיונית מאוד. וישוואנתן אנאנד עמד טוב יותר בבירור אחרי הפתיחה מול אניש גירי. ההולנדי נראה ממש לא נוח בכיסאו, אבל נראה שהדרמה של אתמול גבתה את המחיר מאנאנד - הוא הזדרז מדי עם 19. ד5 (לפי תוכנת השחמט, 19. מהב3 היה מסע טוב יותר) ואז הציע תיקו בתיקו בעמדה בה עדיין היו לו סיכויים אמיתיים. ולדיסלב קובלב השיג עמדה נוחה מול יאן-קשישטוף דודה, ולולא ההתחלה האיומה הוא כנראה היה משחק 13. פב5 - מסע מבטיח. במקום זאת, הוא הסתפק בהמשך רגוע ודודה הגן בקלות יחסית.
* agadmator's Chess Channel
* Grandmaster Daniel King

===סיבוב רביעי===
בסיבוב הרביעי כל העיניים היו נשואות לאלירזה פירוג'ה בן ה-16. המוביל בתחרות אחרי שלושה מחזורים שיחק בשחור מול אלוף העולם בשחמט 960 וסלי סו - המשחק הראשון שלו נגד שחקן מהעשיריה המובילה בעולם באירוע זה.

פירוג'ה בחר בגמביט המלכה פעם נוספת (הוא היה קרוב לניצחון במשחק בסיבוב השני שלו מול דודה), אך הגישה האסטרטגית של סו למשחק נראתה מושלמת. הוא בחר בהסתעפות רגועה יותר בה ללבן אין איומים ישירים, אבל שחור צריך להיות מדויק וסבלני מאוד. סבלנות איננה סגולה שנער מתבגר ניחן בה- פירוג'ה קיבל כמה החלטות מפוקפקות בניסיון לפתור את כל הבעיות שלו במהירות. המשחק הזה בהחלט זקוק לניתוח מפורט יותר, אך 18 ... פא7 ובעיקר 30 ... ה4 לא היו אופציות ההגנה האופטימליות. שחור איבד רגלי מרכזי ומשחק הסיום עם הרץ כנראה כבר אבוד אבל 37 ... ו:ז4 ו-38 ... ז5 פשוט הקלו על רב האמן האמריקאי שהפך למוביל החדש בתחרות.

זוכה נוסף בסיבוב זה הוא ולדיסלב ארטמייב מרוסיה. יריבו ולדיסלב קובלב מתקשה להתמודד בתחרות ומוצא את עצמו בדוחק זמן באופן קבוע. הפעם קובלב התמודד עד המסע ה-35. עם דקה אחת בלבד על השעון הוא לא העז ליזום התקפה נגדית עם 35 ... ב4!, איבד רגלי ב-ד5, אך עדיין היו לו סיכויים לתיקו. מסע נורא של קובלב 39 ... צד8?? איפשר ליריבו הקרבת טיב שסיימה את המשחק מייד כשהמלך השחור נותר ללא שום הגנה.

השחקנים בצבע השחור עדיין ללא ניצחון אבל היום הם לפחות הצליחו לסיים בתיקו את כל יתר המשחקים. במשחקים דובוב - דודה ויו ינגי- אנאנד השחור השווה בקלות והמשחקים הסתיימו תוך שעתיים בלבד. אניש גירי נגד ניקיטה וויטוגוב ובמיוחד ג'פרי שיונג מול פביאנו קרואנה לחצו בלבן ונראה שהם לא לגמרי מרוצים מתוצאת התיקו.

מגנוס קרלסן ניסה נואשות לשנות את המסלול הלא מוצלח במיוחד בתחרות ופתח בהגנת שני הפרשים נגד יורדן ון פורייסט. זו לא ממש הגנה, אלא התקפה עם השחור שמקריב רגלי ומקבל משחק נגדי פעיל. באחת ההסתעפויות שהוצגה לראשונה על ידי איזידור גונסברג במשחקו נגד מיכאיל צ'יגורין בשנת 1890 ון פורייסט הוכיח שוב שהוא לא חושש להתמודד עם ענקי השחמט - הוא החזיר רגלי עם 16 ז4! ואילץ את אלוף העולם להגיע למשחק סיום טוב יותר ללבן. אם יורדן היה מספיק נועז להקריב טיב עם 29. ד:ג4, היה לו סיכוי טוב לנצח. אחרי 29. צגה1 מגנוס התאושש ואפילו עשה ניסיון לזכות, אך ון פורייסט התמודד בהצלחה והשיג תיקו. קרלסן עדיין נמצא על 50%, ולנער בן ה-20 מאוטרכט (למעשה ון פורייסט הוא ממשפחה הולנדית אריסטוקרטית ידועה מאז המאה ה-XIII) יש 2.5 נקודות אחרי 4 סיבובים.

על ידי תיקו זה, מגנוס קרלסן העלה את רצף משחקיו ללא הפסד ל-111 משחקים תחרותיים מול צמרת השחמט העולמית. שיא חדש.
* agadmator's Chess Channel
* Grandmaster Daniel King
* agadmator's Chess Channel

===סיבוב חמישי===
אחד מגדולי השחמטאים, וישוואנתן אנאנד, היה גיבור הסיבוב ה-5 כששיחק משחק כמעט מושלם נגד ג'פרי שיונג הצעיר האמריקני. זו הזכייה הראשונה של אנאנד מאז מלאו לו 50.

הסיבוב ב-5 של התחרות התקיים באצטדיון פ.ס.וו. איינדהובן באיינדהובן. שחקן פ.ס.וו., דניאל שוואב , פתח רשמית את הסיבוב על ידי מכה בגונג. בהסתעפות קלאסית של ההגנה הצרפתית השחור ויתר על ההזדמנות להצריח במסע השביעי והתכונן להגנה ממושכת בתקווה לנצל את חולשות הרגלים של הלבן בהמשך המשחק. נראה ששיונג לא היה מודע לדקויות של קו הרפתקני זה, כשבחר במסע נדיר 8 ... ח5 ואז עשה טעות עם 11 ...ג:ד4 - אחרי זה ללבן הייתה תוכנית ברורה של הסתערות על אגף המלך בשעה שהשחור התקשה מאוד. אנאנד תקף במרץ והפעם היחידה בה החמיץ את ההמשך הטוב ביותר הייתה במהלך ה-22 כשבחר בהמשך מעט איטי 22. פה2. זה לא שינה את התוצאה, אבל שיאנג ניצל את ההזדמנות להפעיל את הכלים שלו על ידי הקרבה של רגלי. הניסיון העשיר של אנאנד סייע לו לזכות במשחק - הוא הציע חילופי מלכות, ושיונג לא הסכים מכיוון שלא רצה לסבול בסיום נחות. זו הייתה טעות - אחרי 31. ג4! עמדתו של שחור התפרקה ושיונג הגיע לסיום צריחים אבוד לחלוטין.

אלירזה פירוג'ה חזר למקום הראשון בטבלה אחרי שניצח את אניש גירי. גירי עמד בסדר גמור באחת ההסתעפויות החריפות ביותר של גמביט המלכה הנדחה שלראשונה שוחקה בשנת 2011 במשחק בין אלכסנדר גרישצ'וק ללבון ארוניאן בתחרות המועמדים והפכה לפופולרית לאחר מכן, עד שאיבד טמפו חשוב במסע ה-17 ... רה5 (המסע העדיף הוא 17 ... מהה7). עדיין לא נשקפה לו סכנה ממשית והמשחק היה אמור להסתיים בתיקו, אבל אניש בחר בטעות להחליף כלים. תחילה, החליף את הרץ בפרש ואז טעה בהערכה של סיום הרגלים שהתברר שזוכה ללבן. אכזבה גדולה לגירי ולקהל המקומי.

פביאנו קרואנה היה קרוב להצטרף למובילי התחרות כאשר מצא חור בהכנת הפתיחה של יורדן ון פורייסט. בהסתעפות חריפה של הפתיחה האנגלית (דייוויד אנטון רשם ניצחון מרשים מול אלכסנדר גרישצ'וק בהסתעפות זו) קרואנה הקריב כלי וקיבל פיצוי מכריע עבורו. לו היה קרואנה משחק 19 .ח3, המסע הטבעי, סביר להניח שהיה מנצח, אבל אחרי 19. צג4 ון פורייסט הצליח להביא לעמדה בה הכלים שלו מתפקדים בצורה הרמונית והזכיר ליריבו שיש לו כלי עודף. בעמדה הסופית, ון פורייסט יכול היה לנסות לזכות במשחק, אך הוא היה מרוצה מתוצאת תיקו אחרי פתיחה כל כך בעייתית של המשחק.

למוביל התחרות וסלי סו לא היה סיכוי לנצח היום, כאשר יריבו ולדיסלב קובלב חיפש תיקו רגוע בלבן לאחר פתיחת תחרות נוראית.

המשחק דודה - ארטמייב היה שונה לגמרי, מותחן אמיתי בו שני היריבים החמיצו סיכויים בנקודה מסוימת. יאן-קשישטוף דודה הקריב רץ במסע ה-21. תוכנת סטוקפיש לא מסכימה וממליצה על 24 ... ו:ז4 כהפרכה של תוכנית הלבן. קשה להאשים את ולדיסלב ארטמייב שבחר במסע 24 ... רו6. ההתקפה של דודה נמשכה ואחרי אי דיוק 26 ... מהד7 מצא 27.ד5! לממש את היתרון. דודה החמיץ סיכוי לנצח כשהחליף מלכות כשאת הסיום היה קל יחסית לסיים בתיקו על ידי ארטמייב.

ניקיטה ויטיוגוב בהחלט מאוכזב מהתוצאה שלו מול יו ינגי. הייתה לו הזדמנות מצוינת לנקום על ההפסד הטרגי לאותו יריב ברבע גמר גביע העולם. בקטלונים, ויטיוגוב קיבל עמדה חלומית אך לאחר מכן טעה. ויטיוגוב יתקשה להסביר מדוע הציע חילופי מלכות ונתן ליתרון הברור שלו להתפוגג.

הצרות של מגנוס קרלסן נמשכו במשחקו נגד דניאל דובוב. דובוב עזר לקרלסן בהכנותיו לאליפות העולם מול קרואנה, וזה בהחלט השפיע על בחירות הפתיחה של שני היריבים. ובכל זאת, קרלסן אמר בריאיון לאחר המשחק שהוא שמח עם תוצאות הפתיחה, אך עשה טעות איומה עם 17. פג4 ששוחק באופן אוטומטי (17. פו1 היה המסע הנכון) ואחרי 17 ... מהה6 נאלץ להילחם על תיקו. הוא הקריב רגלי כפי שהסביר לאחר המשחק והצליח להציל חצי נקודה. קרלסן הודה כי רצף ההמשחקים בהם לא הפסיד משפיע על משחקיו בסיבובים הראשונים, אבל הוא פשוט לא קיבל את העמדות שרצה אחרי הפתיחה.
* agadmator's Chess Channel
* Grandmaster Daniel King

===סיבוב ששי===
משחק רגוע וקצר בין שני שחקני השחמט הטובים בעולם קבע את הטון לסיבוב ה-6 בתחרות. כמו בסיבובים הקודמים, הלבן ניצח שני משחקים, וחמשת המפגשים האחרים הסתיימו בתיקו. אחרי שישה סיבובים שחור לא זכה ולו בניצחון אחד; מצב די ייחודי בתחרות על בעידן החדש.

קרלסן - קרואנה היה יכול להיות הפנינה של הסיבוב, אך היותו של האלוף באופן כה ברור שלא בכושר תיקו קצר היה בהחלט אחד מכמה תרחישים אפשריים. זה בדיוק מה שקרה. קרואנה בחר בהסתעפות סולידית מאוד של גמביט המלכה הנדחה ועל אף שקרלסן לחץ מעט, קרואנה מעולם לא חש שהוא בסכנה ממשית. "היו לנו הרבה תוצאות תיקו בעבר, ומשחק זה לא היה הכי מרשים", הודה קרואנה. "חמשת התיקו הראשונים היו הבעיה, זה - לא כל כך" הייתה הערתו של קרלסן. הוא הביע תקווה כי רצף משחקי התיקו שלו לא יהיה כל כך ארוך כמו רצף משחקי "ללא הפסד" שלו שעדיין נמשך.

לשני המובילים - וסלי סו ואלירזה פירוג'ה - היה גם יום שלו. סו בלבן נגד יאן-קשישטוף דודה והפעיל לחץ מסוים בפתיחה הקטלאנית. לא קל להבחין היכן הוא עשה אי דיוק, אך לאחר חילופי כלים מאסיביים, שלב הסיום של המשחק היה שקול לחלוטין. פירוג'ה, לעומת זאת, היה בסכנה ממשית במשחק עם יו ינגיי. השחקן הסיני בחר בגישה עמדתית נגד הסתעפות ניידורף בהגנה סיציליאנית וקיבל כמעט את כל מה שלבן חולם עליו בהסתעפות שבה שלטו יפים גלר ואנטולי קרפוב. גם לאחר חילופי המלכות עמדתו של פירוג'ה עדיין נראתה מסוכנת, אבל בהדרגה יתרון הלבן החל להתפוגג - העמדה הסופית הייתה תיקו מת עם רגלים שוני צבע. להחזיק בעמדה כזו הוא בהחלט הישג עבור בן ה-16.

דניאיל דובוב וולדיסלב ארטמייב שיחקו מספר רב של משחקים זה נגד זה והמשחקים תמיד מהנים משום ששני השחקנים הם בדרך כלל תוקפניים במיוחד; ובמיוחד בצבע הלבן. הסיבוב של היום גם הוא שייך ללבן. ארטמייב בחר שוב בהגנת קארו-קאן אך הפעם בחר במערך שונה באותה הסתעפות עם 6 ...רה7 (6...פה7 נגד פירוג'ה לא הביא לו כלום, מלבד בעיות). הפעם תוצאת הפתיחה לא הייתה כל כך הרת אסון, אך הלבן עדיין השיג עמדה טובה יותר עם שליטה על טור ג'. דובוב ניצח בתמורנים מול ארטמייב וזה החמיץ או לא העריך נכון את המסע 27.ז4! שלאחריו עמדתו הפכה לחסרת תקווה. דובוב ידוע בטריקים הטקטיים שלו ולא החמיץ הזדמנות לסיים את המשחק עם תחבולה 31.צא5! אם כי עבור שחקן ברמה שלו זו הייתה תחבולה פשוטה. אחרי הניצחון הזה, אלוף העולם בשחמט מהיר לשנת 2018 ממוקם רק חצי נקודה אחרי המובילים.

אניש גירי חזר לעצמו לאחר ההפסד המאכזב אתמול על חשבון ולדיסלב קובלב. זו הייתה פתיחה איטלקית וקובלב הלך על התקפה שאפתנית ומסוכנת מאוד באגף המלך. 22 ... ו5 ?! בהחלט היה יותר מדי מכיוון שלבן לא שגה. זה נראה כאילו ההתקפה של השחור נידונה לכישלון כבר מההתחלה. תוכנות השחמט סבורות ש- 26. רז1 יכול היה פשוט לסיים את המשחק, אך זה לא מהלך ששחקן אנושי יכול למצוא בקלות, אם כי 26. צא2 בהחלט היה ניתן למצוא. גירי שיחק את המסע הטבעי 26. פו5+ והמשחק עבר לעמדת סיום מעט טובה יותר עבור הלבן. קובלב שוב היה בדוחק זמן ולא הצליח למצוא את ההגנה הטובה ביותר. כשהיריבים הגיעו לבקרת הזמן, עמדת השחור כבר הייתה אבודה. שיונג - ויטיוגוב היה משחק שונה לחלוטין באותה הסתעפות- שחור הגן בעקשנות והבטיח לעצמו חצי נקודה.

יורדן ון פורייסט ווישוואנתן אנאנד שמהנים את הצופים במשחקיהם כמעט כל יום לא אכזבו. בפתיחת ארבעת הפרשים שמשוחקת לעיתים נדירות בימינו, אנאנד הלך על הקרבה של שני רגלים כדי לקבל יוזמה חזקה ואילץ את המלך הלבן להישאר במרכז. ון פורייסט החליט לוותר על היתרון החומרי שלו ולהעביר את המשחק לסיום שקול וקשה להאשים אותו בכך.
* agadmator's Chess Channel

===סיבוב שביעי===
אלירזה פירוג'ה המשיך עם התוצאות הסנסציוניות שלו בתחרות - לאחר הניצחון הרביעי שלו ב-7 סיבובים, ילד הפלא האיראני עלה שוב ליתרון בתחרות וקיבל סיכוי אמיתי לזכות בתחרות כולה. פירוג'ה יתמודד מול קרלסן, קרואנה ואנאנד בשלושה סיבובים רצופים בשבוע הבא, והוא מצפה למשחקים האלה כי "תמיד מעניין לשחק מול אלופי עולם".

בסיבוב השביעי פירוג'ה התמודד מול כוכב עולה אחר ג'פרי שיונג מארצות הברית. למעשה, זה היה משחק בין שני שחקני הנוער הטובים בעולם עד גיל 20. פירוג'ה התחמק מחילופי כלים מוקדמים עם הסתעפות אנטי ברלין בפתיחה הספרדית ונלחם באגרסיביות על המרכז עם 7. ג3 ו- 8. ד4. עמדתו של שיונג הייתה מאוד סולידית, אך הוא לא רצה להתגונן בפאסיביות וניסה להשיג משחק נגדי פעיל עם 21 ... ג5 ו- 23 ... ד5. התוכנות קובעות כי 25 ... ז5! היה משיג שוויון מלא אך מסע זה נראה מסוכן ביותר לעין האנושית; החלטתו של שיונג לתקן את מבנה הרגלים באגף המלך העבירה את פירוג'ה ליתרון. פירוג'ה בנה לחץ חזק - השיפור היחיד יכול היה להיות 36. מהב2 במקום 36. צד2. אחרי המשחק, פירוג'ה התקשה להסביר היכן יריבו עשה טעות מכרעת. הוא צדק וציין כי 43 ... רב1 הייתה אפשרות הגנתית טובה יותר, אך המשימה של שיונג הייתה בכל מקרה קשה מאוד והוא לא הצליח להציל את המשחק.

גיבור נוסף הוא יורדן ון פורייסט בן ה-20, שלא הפסיק לחייך במהלך הראיון שלו לאחר ניצחון עם השחורים מול ניקיטה ויטיוגוב. היה זה הניצחון הראשון והיחיד של השחורים בשבעה סיבובים. הניצחון הושג בצורה די מוזרה כאשר ויטיוגוב איבד בצורה לא מוסברת רגלי מרכזי במסע העשירי - מקרה נדיר ביותר בשחמט הקלאסי. השחקן הרוסי המשיך להילחם אחרי שהעניק יתרון כזה ליריבו והיה קרוב מאוד להגיע לתיקו - ון פורייסט איבד את הריכוז שלו עם 37 ... ו:ז4 (37 ... רה8 היה ניצחון קל כמו שציין ון פורייסט בצדק לאחר המשחק). בסיום ייחודי בו שני רצים לבנים נאבקו ברץ שחור וחמישה רגלים(!), ויטיוגוב לקח בחופזה את אחד מהם עם 44. ר:ז4. המסע הנכון היה 44. רד4! שיכול היה להציל את המשחק שהוא הפסיד למעשה במסע העשירי. ון פורייסט, שסיים במקום האחרון בהופעת הבכורה שלו בתחרות העל טאטא סטיל 2019, עומד כעת על 4.5 מתוך 7.

פביאנו קרואנה מניף את דגלם של המבוגרים בתחרות כשהוא בן 28. היום הוא הצליח להערים על דניאיל דובוב בסיום מורכב מאוד. הסיכויים היו שווים באופן אובייקטיבי אך קרואנה חיפש הזדמנויות לשחק לניצחון. רגע מפתח הגיע במסע ה-42 כאשר שחור היה צריך לסכל את התוכניות של הלבן עם 42 ... צב7+. המסע 42...מז7 שביצע דובוב איפשר לקרואנה להתחיל בתמרון הפרש פד3-ג1-ב3-א5, ולפתע שחור מצא את עצמו בצרה. דובוב ניסה להציל את המשחק במשך 35 מסעים נוספים אך ללא הועיל.

כמעט כל משחקיו של מגנוס קרלסן עברו אותו תהליך: הוא מוצא את עצמו במצב גרוע יותר אחרי הפתיחה, אך מצליח להוציא תיקו אחרי תיקו בעזרת הגנה מדויקת. המשחק שלו בשחור מול אלוף העולם הקודם וישוואנתן אנאנד לא היה יוצא דופן. אנאנד עמד טוב יותר לאורך כל המשחק, ובשלב מסוים זה נראה כאילו הוא היה יכול להשיג ניצחון גדול, אבל קרלסן התחמק שוב מהסכנה. אפילו בעמדה הסופית, אנאנד יכול היה לנסות כניסיון האחרון 54. צב4 אך החליט להסתפק בתיקו.

שלושת המשחקים האחרים הסתיימו בתיקו ללא אירועים מעניינים.
* agadmator's Chess Channel
* agadmator's Chess Channel
* agadmator's Chess Channel
* Grandmaster Daniel King

===סיבוב שמיני===
מגנוס קרלסן, שמחזיק כעת בתואר אלוף העולם בשחמט קלאסי, מהיר ובליץ, זכה במשחקו הראשון בסיבוב 8. במאבק על הצמרת, קרואנה הדביק את אלירזה פירוג'ה לאחר שגבר על אנאנד במשחק דרמטי ולא הגיוני.

לקרלסן הייתה ההזדמנות הראשונה שלו לנצח בשמונה סיבובים והוא לא נתן להזדמנות זו לחמוק מאצבעותיו. ניקיטה ויטיוגוב החליף את יאן נפומניאשצ'י ברגע האחרון ובסיבובים האחרונים הוא לא היה במיטבו, וזה מתכון בטוח לאסון לפני משחק מול קרלסן. לאחר הפתיחה ויטוגוב קיבל מערך שבו לטענת מגנוס ללבן יש יתרון פסיכולוגי ולא יתרון אמיתי, אך ויטיוגוב שיחק די פאסיבי ומצבו החל להידרדר. בכל אופן, המשחק עדיין היה רחוק מלהסתיים כשויטיוגוב שיחק 29 ... ו6 (המסע 29...פד4 היה מאפשר להמשיך במשחק) ו6 בהחלט לא היה מוצלח ואחרי 30. רד5 לויטיוגוב פשוט "נמאס" מעמדתו והוא נכנע.

פביאנו קרואנה - וישוואנתן אנאנד היה בבחינת נס לאמריקאי וטרגדיה אמיתית עבור אנאנד שהפסיד את המשחק בו היה קרוב מאוד לנצח. אנאנד ששיחק בשחור הקריב רגלי מרכזי עם 11 ... א4. מסע זה הפתיע את קרואנה והוא החליט לבצע חילופי כלים כדי לשמר את מבנה הרגלים שלו. בעמדה מאוד מסובכת, שני השחקנים שיחקו שחמט ברמה מעולה (24. ... צג1! היה טוב במיוחד כשקרואנה האמין שהוא זכוי) עד שקרואנה נבהל בלחץ הזמן והתבלבל עם 37. מהו6+ ?? (אחרי 37. פו6 ללבן עדיין פיצוי מלא). עמדת הסיום שהתקבלה הייתה זכויה לשחור, אבל לפתע הדברים השתבשו עבור אנאנד. ראשית, אנאנד החמיץ ניצחון ברור (44 ...פב3) ואז נתן ליריבו להמשיך ולהחזיק את הרגלי ב-ו7 למרות כמה הזדמנויות לחסל אותו. כתוצאה מכך, בהדרגה עמדתו של השחור הפכה למסוכנת. 52 ... צא1 הייתה השגיאה האחרונה. אחרי זה קרואנה שיחק במטרה לנצח ובסופו של דבר זכה לנקודה שלמה. הפסד צורב עבור אנאנד, ואפילו שחמטאי כה גדול יצטרך יום מנוחה כדי להתגבר עליו.

המשחק של יורדן ון פורייסט - אלירזה פירוג'ה עמד בצל עקב הניצחון של קרלסן והמפגש המותח בין קרואנה - אנאנד, אך הצעירים עדיין הצליחו לרתק את הצופים הן באולם המשחקים והן ברשת, שם משודרים המשחקים בשידור חי. ואן פורסט בחר בהסתעפות נדירה 6. צז1 בהגנה הסיציליאנית ואז הפתיע את הקהל עם 11. מד1 !? וויתר מרצונו על אפשרות ההצרחה שלו. המשחק עבר לסיום מורכב בו היריבים שיחקו היטב והסכימו לתיקו כתוצאה הגיונית.

לשחור היו שני ניצחונות בסיבוב 8 (התוצאה הייתה 1–17 לטובת לבן לפני היום הזה). יאן-קשישטוף דודה שחק בהדרגה על יו ינגי בסיום צריחים שקול - רב האמן הסיני מתקשה בתחרות זו. ולדיסלב קובלב רשם את הניצחון הראשון שלו לאחר שגבר על ג'פרי שיונג. לשיונג היה יתרון ברור אחרי הפתיחה והוא חיפש דרך להנחית את המכה אחרונה. ואז עשה את המסע המוזר ביותר בתחרות - 28. פ:א7? מכה רגלי מוגן שלוש פעמים. אבל יתרונו של הלבן היה כה מכריע שאפילו עם כלי פחות שיונג היה יכול לסיים בתיקו. שיונג עדיין ניסה לנצח ואחרי 42. צד3? ו:ז3 43. ח:ז3 ח4! הכל התהפך. קובלב הבין שקיבל סיכוי ולא הרפה.

אניש גירי סיים בתיקו את משחקו עם ולדיסלב ארטמייב, שם עמד בשלב מסוים פחות טוב כפי שאמר בעצמו; דניאיל דובוב - וסלי סו היה כמעט ללא משחק מכיוון שהוסכם על תיקו במסע ה-15.
* agadmator's Chess Channel
* Grandmaster Daniel King
* agadmator's Chess Channel

===סיבוב תשיעי===
המשחק הקלאסי הראשון בין שניים מכישרונות השחמט הגדולים ביותר של המאה ה-21: אלירזה פירוג'ה בן ה-16 ואלוף העולם מגנוס קרלסן, היה לא רק השיא של הסיבוב ה-9 אלא של התחרות כולה. קרלסן בשחור הביס את יריבו הצעיר בפתיחה הספרדית והבטיח ניצחון היסטורי במשחק הראשון מני רבים שצפויים בין שני השחקנים. מפגש הבליץ האחרון שלהם הסתיים בשערורייה וזה הוסיף ריגוש למשחק זה. לפירוז'ה היה יתרון מסוים מכיוון שהוביל בנקודה ושיחק בצבע הלבן. קרלסן אמר אחרי המשחק שהוא לא נבהל, אך היה מודאג מכיוון שידע עד כמה מסוכן יכול יריבו להיות ב"סוג העמדות שלו" (במקור:"his type of positions"). בכל אופן, למגנוס לא הייתה ברירה אלא לחתור לעמדה מסובכת משום שהוא פיגר אחרי המובילים בתחרות. קרלסן בחר בתרגיל פסיכולוגי מעניין - נקט בהגנת ברלין משום שהיה בטוח שפירוג'ה לא יבחר בהסתעפות הראשית עם חילופי מלכות מוקדמים. קרלסן ניחש נכון וקיבל את מבוקשו - עמדה עם מספר אפשרויות לשני הצדדים. פירוג'ה לא דייק כפי שציין קרלסן לאחר המשחק. הצעיר לא הצליח למצוא תוכנית ברורה ומול קרלסן זה מתכון לאסון. אחרי המסע ה-20 שחור כבר עמד טוב יותר והמשיך לשפר את עמדתו. במצב אבוד אסטרטגית, ניסה פירוג'ה לסבך את העניינים עם 32. ז3 ו- 34. ח4, אך זה לא עזר. באופן אירוני, כשקרלסן החליט לזכות בכלי עם 39 ... ר:ו1 זו הייתה טעות שהעניקה ללבן סיכוי זעיר לתיקו, אבל פירוג'ה היה כל כך מאוכזב שהוא פשוט נכנע מייד.

נראה שכולם היו מודעים לחשיבות המשחק משום שכל המשחקים האחרים הסתיימו בתיקו. למעשה, זה היה הסיבוב עם התוצאות המכריעות המועטות ביותר בתחרות כולה. המשחק של אנאנד מול דובוב הסתיים ראשון - אנאנד עמד מעט טוב יותר, אך מובן שלא היה במצב רוח לוחמני אחרי הדרמה במשחק בסיבוב הקודם מול קרואנה. ניקיטה ויטיוגוב נקט באותה הסתעפות בה בחן גירי את קרואנה בסיבוב השני - פביאנו קרואנה מצא שיפור קל שהביא לחילופי כלים מאסיביים. תיקו מהיר נוסף נרשם במשחק בין סו לגירי - גירי הקריב רגלי בפתיחה וקיבל שליטה על הטור הפתוח היחיד שלא הותיר ללבן סיכוי אמיתי לניצחון.

יורדן ון פורייסט החמיץ הזדמנות אמיתית להצטרף לקרואנה בראש הטבלה. במשחקו בשחור נגד ולדיסלב קובלב הוא התמודד עם הסתעפות נדירה מאוד, כאשר קובלב בחר ב־6. מהה2 !? נגד ההגנה הסיציליאנית. ון פורייסט הקריב מלכה, אך קובלב שינה את דעתו ולא לקח את המלכה (10. פה6 היה מתבקש) ונכנס לסיום בעייתי מאוד לאחר מכן. עד מהרה הלבן הפסיד טיב, אך הצליח לבנות מבצר - הייתה תחושה חזקה ששחור זכוי ולא ברור לחלוטין איפה מעד ון פורייסט.

ולדיסלב ארטמייב - יו ינגי ויאן-קשישטוף דודה - ג'פרי שיונג הפכו לשני המשחקים הארוכים ביותר של הסיבוב. לארטמייב היה יתרון גדול, כנראה מכריע לאחר הפתיחה, אך לא הצליח לממשו. לדודה ושיונג כבר הייתה היסטוריה ביניהם כאשר הם שיחקו משחק מטורף מלא פיתולים וסיבוכים בסיבוב ה-16 בגביע העולם האחרון. שיאונג ניצח אז ודודה חיפש נקמה - הוא ניסה לשבור את ההגנה של שיונג במשך 79 מהלכים, אך ללא הועיל.
* agadmator's Chess Channel
* ChessBase India Channel

===סיבוב עשירי===
מגנוס קרלסן ופביאנו קרואנה הם שני השחקנים הטובים ביותר בשחמט קלאסי. הם בראש הדירוג של פיד"ה בשנים האחרונות, זכו בפרסים ראשונים ברוב תחרויות השחמט הקלאסי בשנים האחרונות והתמודדו זה מול זה ב באליפות העולם האחרונה שהתקיימה. בסיבוב העשירי בתחרות הוכיחו קרלסן וקרואנה את כוחם כשזכו במשחקי מפתח וממשיכים להוביל בתחרות.

קרואנה שיחק בלבן נגד סנסציית התחרות אלירזה פירוג'ה מיד לאחר שזה הפסיד במשחקו מול קרלסן - הגרלת המשחקים של התחרות לא הייתה טובה לפירוג'ה. פירוג'ה לא נראה שהתרגש והפתיע את קרואנה פעמיים, פעם ראשונה עם הסתעפות חריפה מאוד של ההגנה ההודית של המלך ואז עם מסע נדיר מאוד 6 ... פג6. קרואנה יצא מהתאוריה במהירות והרגיש מעט מודאג כשיריבו המשיך לשחק במהירות רבה את מסעיו. נראה שרק 11 ... ב6 היה חידוש, ורגע המפתח התרחש במסע ה-14 כשקרואנה שיחק באומץ 14. ז5 תוך הצעת הקרבה מפתה לשחור. תוכנות השחמט מאשרות את זה ומסכימות עם קרואנה שהרגיש שהוא לפחות לא עומד גרוע יותר בעמדה שמתהווה עם רץ מול ארבעה רגלים. קרואנה הבין שהרגלי של החשור ב-ד6 מפריע לצריחים שלו, והיה חשוב מאוד לא לקחת אותו עם המלכה. קרואנה צדק גם בכך שהקידום של השחור את הרגלים שלו יחשוף את המלך. התרחיש המדויק הזה קרה במשחק וההתקפה של הבלן הייתה קצרה ומשכנעת. פירוג'ה כנראה יכול היה לשחק טוב יותר סביב מהלך 30 (30 ... ח5! ומניעה של ח3-ח4 היה ראוי לשקול), אבל באופן כללי, אין לו מה להאשים את עצמו. קרואנה היה פשוט שחקן טוב יותר במשחק זה.

למגנוס קרלסן הייתה משימה הרבה יותר קלה היום שכן הוא עמד זכוי מול ולדיסלב קובלב מיד אחרי הפתיחה. הצופים פשוט התחילו לשכוח עד כמה מסוכן יכול אלוף העולם להיות אחרי שבעת המשחקים הראשונים שכולם הסתיימו בתיקו, אך קרלסן חזר לעצמו עכשיו. 13 ... א6 בהחלט היה איטי מדי, ואחרי מסע זה קרלסן לא היה ניתן לעצירה. כשפרץ במרכז עם 18. ה4! המשחק הוכרע מכיוון שאלוף העולם חסר רחמים בעמדות כאלה.

לאחר עשרה סיבובים חוזר הסדר לעולם השחמט. קרואנה מוביל עם 7 נקודות - למעשה, זו כבר התוצאה הטובה ביותר שלו בתחרויות טאטא סטיל, ועדיין יש שלושה סיבובים. קרלסן נמצא במקום השני בצורה ברורה ורק חצי נקודה אחרי המוביל. כמעט ואין ספק שאחד מהם יזכה בתחרות.

מלבד שני המובילים, ג'פרי שיונג היה המנצח היחיד היום, לאחר שהתאושש מהצרות שפקדו אותו באמצע התחרות. הוא השיג יתרון בסיום מול ולדיסלב ארטמייב, מכיוון שהצריח שלו היה פעיל הרבה יותר - יריבו מרוסיה הקריב רגלי כדי להפעיל את הצריח שלו, אך לבן הצליח ליצור רגלים מחוברים בטורי א' וב' ולשחור לא היה מה לעשות כנגדם.

בכמה משחקים שהסתיימו בתיקו היום התוצאה נקבעה קצת מוקדם מדי. דניאיל דובוב היה מעט טוב יותר נגד אניש גירי ויכול היה להתעלל בו עוד ללא כל סיכון אך החליט שלא לבחון את טכניקת ההגנה האגדית של ההולנדי. ניקיטה ויטיוגוב מאוכזב ככל הנראה מאוד מהביצועים שלו בתחרות מכיוון שהוא החמיץ כמה הזדמנויות טובות מאוד ועשה משגה נורא מול ון פורייסט - זו הסיבה שהוא ככל הנראה לא האמין לעצמו כשקיבל יתרון ברור בשחור מול וישוואנתן אנאנד. הוא השיג רגלי נוסף ללא שום תמורה ללבן, ואילץ תיקו על ידי חזרה על מסעים. ליו ינגי היה גם רגלי נוסף ברוב המשחק מול וסלי סו וניסה הכל כדי להשיג את הניצחון הראשון שלו אבל סו פשוט הגן טוב מכדי לתת לזה לקרות.

כרגיל, יורדן ון פורייסט שיחק את אחד המשחקים המהנים ביותר של הסיבוב - הפעם בעזרתו הברורה של יריבו, יאן-קשישטוף דודה. ההולנדי שיחק 2. ג3 מול ההגנה הסיציליאנית, אך לדודה לא היו בעיות להשוות ואז להבטיח יתרון קל בזכות צמד הרצים. ון פורייסט הרגיש שמשהו השתבש ולכן הקריב רגלי עם 27. ב4 !? אבל אם דודה היה מגיב עם 30 ... א5, היו לון פורייסט בעיות רציניות. 30 ... מח7 איפשר ללבן להינצל לאחר הקרבת מלכה המובילה לשח נצחי.
* agadmator's Chess Channel
* Grandmaster Daniel King
* agadmator's Chess Channel
* Grandmaster Daniel King

===סיבוב אחד עשר===
היה זה "היום המנצח" הראשון של הצבע השחור, אבל הניצחון של קרואנה שלמעשה הבטיח לו ניצחון בתחרות הוא עובדה בעלת חשיבות רבה בהרבה. אלירזה פירוג'ה ספג את התבוסה השלישית ברציפות לאחר שוישוואנתן אנאנד הפגין טכניקת משחק סיום ללא דופי ויצר יצירת מופת עמדתית.

קרואנה שיחק בשחור מול נועל הטבלה ולדיסלב קובלב ותכנן לשחק במטרה להשיג ניצחון אם יזדמן לו סיכוי. ההזדמנות הציגה עצמה די מהר כשקובלב, שיש לו שתי בעיות מרכזיות בתחרות - חוסר הכנה של הפתיחות וכניסה לדוחק זמן באופן קבוע - טעה בסדר המסעים בגרסה חריפה של הפתיחה הספרדית. הוא שיחק 15. ו4 כמעט ללא מחשבה כאשר 15. מח1 הוכח כמסע הטוב ביותר; במשחק, הוא נסוג עם מלכו ל-ח1 שני מסעים לאחר מכן ובמהרה הבין שמשהו השתבש. קובלב התחיל להסס ואחרי שהוא לא החזיר את הפרש ל-ב5 במסע ה-21 מרכזו פשוט התמוטט. קרואנה ניצח בקלות את המשחק לאחר התקפה עם רגלי עודף.

מגנוס קרלסן לא הצליח לעמוד בקצב של קרואנה והיה מאוכזב למדי לאחר שסיים בתיקו את משחקו עם יאן-קשישטוף דודה. אלוף העולם חשב שההתקפה המוקדמת של דודה על אגף המלך הייתה מוקדמת מדי, אם כי תוכנות השחמט מעניקיות ללבן יתרון לאחר 21. ח4. דודה שיחק 21. ז4 במקום זאת וקרלסן עמד היטב עד שהחמיץ תחבולה במסגרת חילופי כלים. לבן שוב עמד מעט טוב יותר, אבל אז לדברי מגנוס עצמו, קרה משהו מוזר - רב האמן הפולני המשיך לחפש הזדמנויות להשיג תיקו במקום לשחק בצורה אופטימלית. זו בהחלט לא הייתה הדרך הנכונה להתמודד עם המצב, ובעמדה הסופית למגנוס היה יתרון ברגלי, אבל צמד הרצים החזק של הלבן לא איפשר לשחור סיכוי לניצחון.

את משחק היום שיחק אנאנד; זה רק הניצחון השני שלו בטורניר, אבל את שני הניצחונות כדאי לנתח. אלוף העולם לשעבר הודה שהוא היה קצת עצבני לפני המשחק למרות שני ההפסדים של אלירזה פירוג'ה מכיוון שידע שפירוג'ה ישחק בצורה אגרסיבית מאוד. אנאנד ציפה להסתעפות עם 4. ו3 בהגנה הנימצו-הודית ובחר בהסתעפות נדירה עם 7 ... ג5 (הוא שיחק רק 7 ... ה5 לפני כן). תשובתו של פירוג'ה הייתה ככל הנראה חידוש והמשחק עבר מייד למשחק סיום מורכב עם מבנה רגלים לא שגרתי. אנאנד פשוט הבין את מהות משחק הסיום הרבה יותר טוב וגבר בהדרגה על יריבו הצעיר. קשה להצביע מתי בדיוק השתבשו הדברים לפירוג'ה - זה נראה כאילו 21. פד6 + היה מוקדם מדי ו-25.מד2 המאפשר לשחור לקבע את הרגלי החלש של לבן ב-ו3 הייתה בהחלט טעות. לאחר מכן, אנאנד שיחק במיטבו וניצח את יריבו בעמדה שעדיין נראתה לא ברורה לעין לא מיומנת.

שלושה משחקים ברציפות נגד טובי השחקנים בעולם היוו מבחן אמיתי לכישרון בן ה-16 שחי כיום בצרפת. אפשר לומר שהוא לא עבר את המבחן מכיוון שהפסיד את שלושת המשחקים. מצד שני, הוא יכול רק להאשים את עצמו במשחק מול קרלסן; בשני המפגשים האחרים יריביו היו פשוט במיטבם ורמה זו היא מחוץ ליכולתו בגיל 16.

יורדן ון פורייסט - גיבור נוסף מהשלבים המוקדמים של התחרות - לא הצליח היום. ההתקפה המוקדמת שלו על אגף המלך נתקלה בתגובה נגדית של ולדיסלב ארטמייב במרכז הלוח והלבן כפה סיום טוב יותר. עד מהרה זכה ארטמייב ברגלי ובסופו של דבר במשחק. זה ניצחון שלישי של ארטמייב עם הלבן, אבל היו לו יותר מדי בעיות עם השחור מכדי לקרוא לתחרות הזו הצלחה.

בשלושת המשחקים האחרים, אניש גירי לא הצליח לפרוץ את הגנת פטרוב החביבה על יו ינגי, ניקיטה ויטיוגוב ניווט לקו פתיחה שמוביל לתיקו נגד דניאיל דובוב, ווסלי סו כפה תיקו במסע ה-11 מול ג'פרי שיונג - מוזר משום שעדיין היו לו סיכויים לזכות בתחרות.
* agadmator's Chess Channel
* Grandmaster Daniel King
* agadmator's Chess Channel

===סיבוב שנים עשר===
* agadmator's Chess Channel

===סיבוב שלושה עשר===
* Grandmaster Daniel King

==טבלת הנקודות בסיום התחרות==

:{| class="wikitable" style="text-align: center;"
! !! שחקן!! דירוג פיד"ה !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! סה"כ!! ברגר !! ביצוע
|-
|-style="background:#ccffcc;"
| 1 || פביאנו קרואנה|| 2822||
| ½
|½
|½
|1
|½
|1
|1
|1
|½
|1
|½
|1
|1
|10
|61
|2945
|-
| 2 || מגנוס קרלסן||| 2872
| ½||
|
|½
|½
|½
|½
|½
|1
|½
|½
|1
|½
|1
|8
|49.25
|2818
|-
| 3 || וסלי סו || 2765
|½
| ½||
| ½
|½
|½
|1
|½
|1
|½
|½
|½
|½
|½
|½7
|48.25
|2796
|-
| 4 || יורדן ואן פורייסט || 2644
|½
|½
| ½||
| 1
|½
|½
|½
|½
|0
|0
|1
| 1
|½
|7
|44.25
|2777
|-
| 5 || דניאיל דובוב || 2683
|0
|½
|½
|0||
|½
| ½
|½
|½
|½
|1
|½
|1
|1
|7
|40.75
|2774
|-
| 6 || אניש גירי || 2768
|½
|½
|½
|½
|½||
|½
|½
|0
|½
|½
|½
|½
|1
|½6
|41
|2739
|-
| 7 || וישוואנתן אנאנד || 2758
|0
|½
|0
|½
| ½
|½||
|½
|1
| 1
|½
|½
|½
|½
|½6 
|39.75
|2739
|-
| 8 || יאן-קשישטוף דודה || 2758
| 0
| ½
|½
|½
|½
|½
|½||
|½
| ½
|½
|½
|1
|½
|½6 
|39.5
|2739
|-
| 9 || עלי רזא פירוזג'א || 2723
|0
|0
|0
|½
|½
| 1
|0
| ½ ||
| 1
|1
|½
|½
|1
|½6 
|37.5
|2742
|-
| 10 || |ג'פרי שיונג || 2712
|½
|½
|½
|1
| ½
|½
|0
|½
| 0||
|1
|½
|½
|0
|6
|40.5
|2714
|-
| 11 || |ולדיסלב ארטמייב || 2731
|0
|½
|½
|1
|0
|½
|½
|½
|0
|0||
|1
|½
|1
|6
|35.75
|2712
|-
| 12 || ניקיטה ויטיוגוב || 2747
|½
|0
|½
|0
|½
|½
|½
|½
|½
|½
| 0||
|½
|½
|5
|32.5
|2653
|-
| 13 || יו ינגי || 2726
|0
|½
|½
|0
|0
|½
|½
|0
|½
|½
|½
|½||
|½
|½4 
|28
|2632
|-
| 14 || ולדיסלב קובלב || 2660
|0
|0
|½
|½
|0
|0
|½
|½
|0
|1
|0
| ½
|½||
|4
|24.5
|2606
|}

==קישורים חיצוניים==

* 

=== דיווחים וניתוחים באתר פיד"ה ===
* [https://www.fide.com/news/307 דיווח על הסיבוב הראשון וניתוח המשחקים]
* [https://www.fide.com/news/309 דיווח על הסיבוב השני וניתוח המשחקים]
* [https://www.fide.com/news/311 דיווח על הסיבוב השלישי וניתוח המשחקים]
* [https://www.fide.com/news/313 דיווח על הסיבוב הרביעי וניתוח המשחקים]
* [https://www.fide.com/news/317 דיווח על הסיבוב החמישי וניתוח המשחקים]
* [https://www.fide.com/news/319 דיווח על הסיבוב הששי וניתוח המשחקים]
* [https://www.fide.com/news/320 דיווח על הסיבוב השביעי וניתוח המשחקים]
* [https://www.fide.com/news/322 דיווח על הסיבוב השמיני וניתוח המשחקים]
* [https://www.fide.com/news/326 דיווח על הסיבוב התשיעי וניתוח המשחקים]
* [https://www.fide.com/news/330 דיווח על הסיבוב העשירי וניתוח המשחקים]
* [https://www.fide.com/news/334 דיווח על הסיבוב האחד עשר וניתוח המשחקים]
* [https://www.fide.com/news/335 דיווח על הסיבוב השנים עשר וניתוח המשחקים]
* [https://www.fide.com/news/337 דיווח על הסיבוב השלושה עשר וניתוח המשחקים]

=== דיווחים וניתוחים באתר theweekinchess (באנגלית) ===
* [https://theweekinchess.com/chessnews/events/82nd-tata-steel-chess-2020 תחרות טאטא סטיל 2020]
* [https://theweekinchess.com/chessnews/events/82nd-tata-steel-chess-2020/jorden-van-foreest-and-alireza-firouzja-lead-the-tata-steel-masters-after-round-1 דיווח על הסיבוב הראשון וניתוח המשחקים]
* [https://theweekinchess.com/chessnews/events/82nd-tata-steel-chess-2020/four-white-wins-on-day-two-of-the-tata-steel-masters דיווח על הסיבוב השני וניתוח המשחקים]
* [https://theweekinchess.com/chessnews/events/82nd-tata-steel-chess-2020/alireza-firouzja-leads-the-tata-steel-masters-on-2.53-after-beating-artemiev דיווח על הסיבוב השלישי וניתוח המשחקים]
* [https://theweekinchess.com/chessnews/events/82nd-tata-steel-chess-2020/carlsen-goes-to-111-games-without-defeat-so-leads-the-masters-with-34 דיווח על הסיבוב הרביעי וניתוח המשחקים]
* [https://theweekinchess.com/chessnews/events/82nd-tata-steel-chess-2020/firouzja-joins-so-in-the-lead-on-3.55-in-the-tata-steel-masters דיווח על הסיבוב החמישי וניתוח המשחקים]
* [https://theweekinchess.com/chessnews/events/82nd-tata-steel-chess-2020/so-and-firouzja-continue-to-lead-the-tata-steel-masters-after-6-rounds דיווח על הסיבוב הששי וניתוח המשחקים]
* [https://theweekinchess.com/chessnews/events/82nd-tata-steel-chess-2020/alireza-firouzja-leads-the-tata-steel-masters-on-57-after-beating-jeffery-xiong דיווח על הסיבוב השביעי וניתוח המשחקים]
* [https://theweekinchess.com/chessnews/events/82nd-tata-steel-chess-2020/caruana-joins-firouzja-in-the-lead-of-the-tata-steel-masters-on-5.58 דיווח על הסיבוב השמיני וניתוח המשחקים]
* [https://theweekinchess.com/chessnews/events/82nd-tata-steel-chess-2020/caruana-leads-alone-on-69-as-carlsen-beats-firouzja דיווח על הסיבוב התשיעי וניתוח המשחקים]
* [https://theweekinchess.com/chessnews/events/82nd-tata-steel-chess-2020/caruana-leads-tata-steel-masters-on-710-half-a-point-clear-of-carlsen-after-both-win דיווח על הסיבוב העשירי וניתוח המשחקים]
* [https://theweekinchess.com/chessnews/events/82nd-tata-steel-chess-2020/caruana-leads-the-tata-steel-masters-by-a-full-point-on-811-after-beating-kovalev דיווח על הסיבוב האחד עשר וניתוח המשחקים]
* [https://theweekinchess.com/chessnews/events/82nd-tata-steel-chess-2020/fabiano-caruana-wins-the-tata-steel-masters-for-the-first-time-with-a-round-to-spare דיווח על הסיבוב השנים עשר וניתוח המשחקים]
* [https://theweekinchess.com/chessnews/events/82nd-tata-steel-chess-2020/fabiano-caruana-wins-the-tata-steel-masters-with-1013-after-beating-artemiev-in-the-final-round דיווח על הסיבוב השלושה עשר וניתוח המשחקים]

=== דיווחים וניתוחים באתר צ'ס (באנגלית) ===
* [https://www.chess.com/news/view/firouzja-van-foreest-win-carlsen-giri-draw-in-tata-steel-chess-opener דיווח על הסיבוב הראשון וניתוח המשחקים]
* 
*[https://www.chess.com/news/view/2020-tata-steel-chess-wijk-aan-zee-round-2 דיווח על הסיבוב השני וניתוח המשחקים]
* 
* [https://www.chess.com/news/view/2020-tata-steel-chess-wijk-aan-zee-round-2-firouzja דיווח על הסיבוב השלישי וניתוח המשחקים]
* 
* [https://chess24.com/en/read/news/tata-steel-4-magnus-carlsen-sets-111-game-record דיווח על הסיבוב הרביעי וניתוח המשחקים]
* 
* [https://chess24.com/en/read/news/tata-steel-5-firouzja-beats-giri-for-3rd-win דיווח על הסיבוב החמישי וניתוח המשחקים]
* 
* [https://www.chess.com/news/view/2020-tata-steel-chess-wijk-aan-zee-round-6 דיווח על הסיבוב הששי וניתוח המשחקים]
* 
* [https://www.chess.com/news/view/2020-tata-steel-chess-round-7-firouzja דיווח על הסיבוב השביעי וניתוח המשחקים]
* 
:* 
* [https://www.chess.com/news/view/2020-tata-steel-chess-wijk-aan-zee-round-8 דיווח על הסיבוב השמיני וניתוח המשחקים]
* 
* [https://www.chess.com/news/view/2020-tata-steel-chess-round-9-carlsen-beats-firouzja דיווח על הסיבוב התשיעי וניתוח המשחקים]
* 
* [https://www.chess.com/news/view/2020-tata-steel-chess-wijk-aan-zee-round-10 דיווח על הסיבוב העשירי וניתוח המשחקים]
* 
* [https://chess24.com/en/read/news/tata-steel-11-caruana-almost-uncatchable דיווח על הסיבוב האחד עשר וניתוח המשחקים]
* 
* [https://chess24.com/en/read/news/tata-steel-12-caruana-wins-with-a-round-to-spare דיווח על הסיבוב השנים עשר וניתוח המשחקים]
* 
* [https://chess24.com/en/read/news/tata-steel-13-fabiano-caruana-finishes-in-style דיווח על הסיבוב השלושה עשר וניתוח המשחקים]
* 

==הערות שוליים==

קטגוריה:תחרויות שחמט ב-2020
קטגוריה:תחרות העל טאטא סטיל
קטגוריה:2020 בהולנד